Cuneiform Tablet NABU 2001 56
Cuneiform tablet, dated to the Old Assyrian Period (ca. 1950-1850 BC).
Genre: #N/A
Transliteration:
11 i-na am-ma-tí ši-du ù 6 i-na am-ma-tì ù 0.5-ru-ru pu-tù qá-qí-ri pá-ṣú-ú-tí i-na ŠÀ-bi₄ 2 šu-ba-tí qá-qí-ri ší-a-ma-at gal-zi zi-tí {m}ku-be-e-ri-iš {m}DUMU-{d}UTU ù ÌR-{d}UTU DUMU.MEŠ da-da {m}ÌR-{d}šé-ru-a ù {m}ma-du-ú DUMU.MEŠ {m}mar-tí-a ša ṭé-ḫi É {m}MU-lib-ši DUMU da-da ṭé-ḫi É ḫa-lu-ta-šer-ir ṭé-ḫi qá-qí-ri zi-tí ša {m}{d}UTU-še-li DUMU i-dí-{d}a-šur ṭé-ḫi qá-qí-ri zi-tí ša a-ba-ba DUMU i-dí-{d}a-šur a-na ší-mì-im a-na 1 ma-na 5 GÍN KÙ.BABBAR tí-ri ku-be-e-ri-iš {m}DUMU-{d}UTU ù ÌR-{d}UTU DUMU.MEŠ da-da {m}ÌR-{d}še-ru-a ù ma-du-ú DUMU.MEŠ mar-tí-a a-na {m}{d}UTU-ták-lá-ku DUMU ÌR-{d}še-ru-a i-dí-nu-ma ù-ša-bi₄-ú-šu a-na qá-qí-ri šu-nu-tí ù KÙ.BABBAR tí-ri ší-mì-šu DUMU.MEŠ da-da DUMU.MEŠ {m}mar-tí-a šu-nu ù DUMU.MEŠ-šu-nu ma-ma-an a-na {m}{d}UTU-ták-lá-ku DUMU ÌR-{d}še-ru-a ù DUMU.MEŠ-šu lá i-tù-ru IGI re-ši-a IGI pa-ka-a IGI za-bu-UR.SAG IGI {d}MAR.TU-ba-ni IGI AN-nu-LUGAL.DINGIR.MEŠ IGI ÌR-ku-be IGI da-da-a IGI {m}{d}PA.UR.SAG DUB.SAR ITU kál-mar-tu li-mu {m}ÌR-{d}šé-ru-a DUMU {d}a-šur-ba-ni